Antonius Burgess
Ioannes Antonius Burgess Wilson (natus John Burgess Wilson Harpurhey in Lancastriensi comitatu Angliae die 22 Februarii 1917; mortuus cancro pulmonis St John's Wood Londinii die 22 Novembris 1993), qui res nomine Anthony Burgess usitate publicavit, fuit scriptor mythistoriarum, criticus litterarum, compositor, scriptor libellorum, scriptor scaenicus, commentator, scriptor peregrinationis, interpres, linguista, et educationalista? Anglicus. Cuius satira A Clockwork Orange, exemplo fictionis utopianae et dystopianae, plerumque innotuit, praecipue post annum 1971, cum in pelliculam eiusdem nominis a Stanleio Kubrick accommodata esset. Inter alias mythistorias populo gratissima sunt quatrocinium Enderbianum et Earthly Powers ('Vires terrestres'). Libellos ludosque scaenicos scripsit, inter quos Jesus of Nazareth, miniseries televisifica (1977). Diurnarius operam The Observer et The Guardian diariis dedit, et studia scriptorum classicorum divulgavit, insigniter Iacobi Joyce. Linguista acroases de phonetica habebat, et Cyrano de Bergerac et Oedipus Rex ludos ac Carmen operam musicam in Anglicum convertit. Plus quam 250 compositiones musicas composuit; ipse enim habebatur tam compositor quam auctor, sed maiorem existimationem publicam habebat auctor.